MONITORUL OFICIAL AL ROMÂNIEI, PARTEA I, Nr. 162/24.II.2023

MINISTERUL EDUCAȚIEI

ORDIN

pentru modificarea Ordinului ministrului educației, cercetării și inovării nr. 3.410/2009

privind aprobarea planurilor-cadru de învățământ pentru clasele a IX-a—a XII-a,

filierele teoretică și vocațională, cursuri de zi

» » ’

Având în vedere:

— prevederile art. 181 alin. (1) și ale art. 65 alin. (4) din Legea educației naționale nr. 1/2011, cu modificările și completările ulterioare;

— prevederile Ordinului ministrului educației naționale nr. 3.593/2014 pentru aprobarea Metodologiei privind elaborarea și aprobarea curriculumului școlar — planuri-cadru de învățământ și programe școlare;

— Referatul de aprobare nr. 198 din 2.02.2023 a Ordinului pentru modificarea Ordinului ministrului educației, cercetării și inovării nr. 3.410/2009 privind aprobarea planurilor-cadru de învățământ pentru clasele a IX-a—a XII-a, filierele teoretică și vocațională, cursuri de zi,

în baza prevederilor art. 13 alin. (3) din Hotărârea Guvernului nr. 369/2021 privind organizarea și funcționarea Ministerului Educației, cu modificările și completările ulterioare,

**ministrul educației** emite prezentul ordin.

Ministrul educației,

**Art. I.** — Ordinul ministrului educației, cercetării și inovării nr. 3.410/2009 privind aprobarea planurilor-cadru de învățământ pentru clasele a IX-a—a XII-a, filierele teoretică și vocațională, cursuri de zi, publicat în Monitorul Oficial al României, Partea I, nr. 545 și 545 bis din 5 august 2009, se modifică după cum urmează:

— **Anexa nr. 2 se modifică și se înlocuiește cu anexa care face parte integrantă din prezentul ordin.**

**Art. II.** — Planurile-cadru prevăzute în anexă se aplică începând cu anul școlar 2023—2024.

**Art. III.** — Direcțiile de specialitate din cadrul Ministerului Educației, instituțiile aflate în subordonarea/coordonarea Ministerului Educației și unitățile/instituțiile de învățământ duc la îndeplinire prevederile prezentului ordin.

**Art. IV.** — Prezentul ordin se publică în Monitorul Oficial al României, Partea I.

**Gigel Paraschiv,**

secretar de stat

București, 13 februarie 2023.

Nr. 3.667.

ANEXĂ

(Anexa nr. 2 la Ordinul nr. 3.410/2009)

1. **Plan-cadru de învățământ pentru clasele a XI-a și a XII-a, ciclul superior al liceului, filiera teoretică,
cursuri de zi, profil umanist, specializarea Științe sociale**

|  |  |  |
| --- | --- | --- |
| **Aria curriculară/Disciplina** | **Clasa a XI-a** | **Clasa a XII-a** |
| **TC** | **CD** | **TC + CD** | **CDȘ** | **TC** | **CD** | **TC + CD** | **CDȘ** |
| **LIMBĂ ȘI COMUNICARE** | 7 | — | 7 | 5—6 | 7 | — | 7 | 6—7 |
| Limba și literatura română | 3 | — | 3 | 3 | — | 3 |
| Limba modernă 1 | 2 | — | 2 | 2 | — | 2 |
| Limba modernă 2 | 2 | — | 2 | 2 | — | 2 |
| **MATEMATICĂ ȘI ȘTIINȚE ALE NATURII** | — | 2 | 2 | — | 2 | 2 |
| Matematică | — | 2 | 2 | — | 2 | 2 |
| **OM ȘI SOCIETATE** | 7 | 4 | 11 | 6 | 4 | 10 |
| Istorie | 2 | 1 | 3 | 2 | 1 | 3 |
| Istoria evreilor. Holocaustul | 1 | — | 1 | — | — | — |
| Geografie | 1 | 1 | 2 | 1 | 1 | 2 |
| Socioumane | 2 | 2 | 4 | 2 | 2 | 4 |
| Religie | 1 | — | 1 | 1 | — | 1 |
| **ARTE** | 1 | — | 1 | 1 | — | 1 |
| Educație artistică | 1 | — | 1 | 1 | — | 1 |
| **EDUCAȚIE FIZICĂ ȘI SPORT** | 1 | — | 1 | 1 | **—** | 1 |
| Educație fizică | 1 | — | 1 | 1 | **—** | 1 |
| CONSILIERE ȘI ORIENTARE | — | — | — | **—** | **—** | — |
| **TEHNOLOGII** | — | 2 | 2 | **—** | 1 | 1 |
| Tehnologia informației și a comunicațiilor | — | 2 | 2 | **—** | 1 | 1 |
|  |
| **Total ore/săptămână TC/CD/CDȘ** | **16** | **8** | **24** | **5—6** | **15** | **7** | **22** | **6—7** |
| **Total ore/săptămână TC + CD + CDȘ** | **29—30** | **28—29** |
|  |  |  |

TC = trunchi comun; CD = curriculum diferențiat; CDȘ = curriculum la decizia școlii.